**ΓΙΑΝΝΑ ΤΕΡΖΗ (ερμηνεία, σύνθεση και στίχοι)**

Καταγόμενη από οικογένεια επαγγελματιών τραγουδιστών, η Γιάννα Τερζή μετακόμισε από την Ελλάδα στις Ηνωμένες Πολιτείες πριν εννιά χρόνια, λίγο πριν μπει στο στούντιο με συνθέτες και παραγωγούς που είτε έχουν κερδίσει είτε έχουν προταθεί για Grammy, αποφασισμένη να εξελίξει τις δυνατότητές της ως δημιουργός και τραγουδίστρια.

Κυκλοφόρησε το πρώτο της επίσημο single στα Αγγλικά με τίτλο “Love is your name” στο i-Tunes και πολύ σύντομα άρχισε να γίνεται ένα βασικό κομμάτι στα sets των DJs σε πολλά underground κλαμπς της Νέας Υόρκης. Αυτό πρόετρεψε τη Γιάννα να αρχίσει να κάνει εμφανίσεις στην πόλη για να αρχίσει να γίνεται γνωστή στις Ηνωμένες Πολιτείες. Κατόπιν, μετακόμισε στο Λος Άντζελες, όπου κατέληξε να εργάζεται ως ανιχνευτής ταλέντων για τον Αντιπρόεδρο της δισκογραφικής εταιρίας A&R of Epic Records και μετά της Interscope Records, με σκοπό να διευρύνει τις γνώσεις της στη βιομηχανία καθώς και να επεκτείνει τον κύκλο των μουσικών επαφών και συνεργατών της (μερικοί εκ των οποίων οι Red One, R City και Dr. Luke).

Η Γιάννα δεν είναι πρωτοεμφανιζόμενη όσον αφορά την έκθεση στο κοινό. Έχει κάνει πολλές εμφανίσεις εδώ και πολλά χρόνια τώρα. Σε νεαρή ηλικία, έμπνευσή της αποτέλεσαν πρωτοποριακοί και τρομερά επιτυχημένοι καλλιτέχνες όπως η Whitney Houston, η Mariah Carey, η Celine Dion και ο Michael Jackson. Πήρε το πτυχίο της στη Θεωρία της Μουσικής και μετά κυνήγησε το όνειρό της να γίνει επαγγελματίας τραγουδίστρια, υπογράφοντας πολύ γρήγορα συμβόλαιο με τη Universal Music Greece. Οι ακροατές αμέσως αγάπησαν τη Γιάννα και τους άγγιξε η μοναδική χροιά της.

Έχει προταθεί για αρκετά βραβεία, συμπεριλαμβανομένου του «Καλύτερου Πρωτοεμφανιζόμενου» και στα Κυπριακά Μουσικά Βραβεία και στα Βραβεία Αρίων. Το πρώτο της album «Γύρνα το Κλειδί» και το πρώτο του single «Πού και Πού» παίχτηκαν πάρα πολύ στα ελληνικά ραδιόφωνα και παρέμειναν στα ελληνικά charts για μήνες. Το δεύτερο album της Γιάννας κυκλοφόρησε από την EMI Records και ακολούθησαν δύο singles και βίντεο κλιπ.

Φέτος η Γιάννα θα εκπροσωπήσει την Ελλάδα στον 63ο Διαγωνισμό της Eurovision, όπου θα τραγουδήσει το τραγούδι «Όνειρό μου». Το τραγούδι γράφτηκε μαζί με τη Γιάννα από τον Άρη Καλημέρη, το Δημήτρη Σταματίου και το Μιχάλη Παπαθανασίου. Κυκλοφόρησε στις 16 Φεβρουαρίου κι εκτοξεύθηκε στο νούμερο ένα στα iTunes και στα 50 πιο δημοφιλή ελληνικά τραγούδια στο Spotify, καθώς επίσης έγινε ένα από τα μεγαλύτερα trends στο YouTube trending chart για αρκετές μέρες, έχοντας εκατομμύρια views.

Με το να απουσιάζει από την ιδιαίτερη πατρίδα της για πολλά χρόνια, η Γιάννα ένιωσε την ανάγκη να γράψει ένα τραγούδι για να τιμήσει την Ελλάδα και να εκφράσει την ευγνωμοσύνη και το θαυμασμό για τη χώρα της. Το τραγούδι αποτελεί ένα φανταστικό διάλογο ανάμεσα στην Ελλάδα και τους Έλληνες. Στις στροφές του, η Ελλάδα εκφράζει τα γεμάτα νοσταλγία γλυκόπικρα συναισθήματά της, ενώ στο ρεφραίν, οι ‘Έλληνες καθησυχάζουν τη χώρα τους για την άσβεστη αγάπη τους. Το «Όνειρό μου» αποτελεί την πρώτη απόπειρα της Γιάννας ως δημιουργού στο Διαγωνισμό Τραγουδιού της Eurovision.

Η Γιάννα θα εμφανιστεί στον πρώτο ημιτελικό στις 8 Μαΐου έχοντας τη 14η θέση στη σειρά εμφάνισης.

Το «Όνειρό μου» έχει κυκλοφορήσει και είναι διαθέσιμο από τη νέα δισκογραφική εταιρία της Γιάννας, την Panik Records.

**ΆΡΗΣ ΚΑΛΗΜΕΡΗΣ (σύνθεση και στίχοι)**

Ο Άρης Καλημέρης γεννήθηκε και μεγάλωσε στην Κοζάνη. Τελειόφοιτος Νομικής,  με πάνω από 10 χρόνια εμπειρίας στη δισκογραφία της Ελλάδας και του εξωτερικού έχει συνεργαστεί με πολλές εταιρείες της Ευρώπης και της παγκόσμιας μουσικής σκηνής..

Ως μουσικός,  ασχολήθηκε και με την παραγωγή τραγουδιών αλλά και τον στίχο με τεράστια επιτυχία

Έχει άμεση σχέση με τον διαγωνισμό της Eurovision καθώς βρίσκεται πίσω από την συμμετοχή της  Μολδαβίας το 2009 «Hora din Moldova» ως στιχουργός, με ερμηνεύτρια την Nelly Ciobanu.

Ανάμεσα στις συνεργασίες του συναντάμε διάφορα ονόματα της Ελληνικής μουσικής σκηνής όπως ο Σάκης Ρουβάς, Νίκος Γκάνος, Vegas, Goin' Through, Βανέσσα Αδαμοπούλου και Χριστίνα Σάλτη ενώ στη λίστα περιλαμβάνονται και παγκόσμιας αναγνώρισης καλλιτέχνες όπως η Inna, οι Morandi, o Mattyas, η Ela Rose, ο Snoop Dogg, η Natalia Barbu (Eurovision 2007), κ.α.

Μία ιδιαίτερα μεγάλη του επιτυχία ήταν το «Secret Love» που κυκλοφόρησε το 2010 και κατάφερε να μπει στα charts σε πάνω από 30 χώρες! Το κομμάτι κυκλοφόρησε στην Ελλάδα με τη φωνή της Χριστίνας Σάλτη.

Στο φετινό διαγωνισμό της Eurovision που πραγματοποιείται στην Λισαβόνα συμμετέχει ως στιχουργός και συνδημιουργός του τραγουδιού της Ελλάδας με τίτλο  "Ονειρό μου" με ερμηνεύτρια τη Γιάννα Τερζή.

**ΜΙΧΑΛΗΣ ΠΑΠΑΘΑΝΑΣΙΟΥ (σύνθεση και στίχοι)**

Ο Μιχάλης Παπαθανασίου είναι πτυχιούχος οικονομικών, μουσικός παραγωγός, συνθέτης και ενορχηστρωτής. Έχει συνεργαστεί με πολλούς σημαντικούς Έλληνες καλλιτέχνες όπως η Άλκηστις Πρωτοψάλτη, η Χάρις Αλεξίου, ο Γιώργος Μαζωνάκης, η Έλενα Παπαρίζου, ο Μιχάλης Χατζηγιάννης και άλλοι.

Έχει δουλέψει ως remixer με ονόματα όπως ο Stevie Wonder και ο Snoop Dogg και έχει συνθέσει και ενορχηστρώσει πολλά Ελληνικά soundtrack.

Είναι συνιδρυτής, μέλος και παραγωγός των Goin’ Through, του μεγαλύτερου και μακροβιότερου hip-hop συγκροτήματος της χώρας μας αλλά και συνιδρυτής και παραγωγός του Hip Hop/ R’n’B “Family the label”.

Διετέλεσε A&R και in house παραγωγός στην Universal Greece.

Είναι συνιδιοκτήτης του παγκοσμίου φήμης “Black Rock Studio”, στην Σαντορίνη και των Prism Studios, ένα από τα πιο γνωστά στούντιο ηχογραφήσεων της Αθήνας καθώς και αντιπρόσωπος στην Ελλάδα των New York Sterling Mastering studios.

**ΔΗΜΗΤΡΗΣ ΣΤΑΜΑΤΙΟΥ (σύνθεση και στίχοι)**

Ο Δημήτρης Σταματίου (γνωστός και ως FunkyFly) είναι Συνθέτης/Παραγωγός/Ενορχηστρωτής ο οποίος μετράει συνεργασίες με μεγάλα ονόματα της παγκόσμιας δισκογραφίας όπως ο Snoop Dog & η Lexz Pryde καθώς και της ελληνικής δισκογραφίας όπως οι Έλενα Παπαρίζου, Άννα Βίσση, ΟΝΕ, Πέγκυ Ζήνα, Αποστολία Ζώη, Κ. Χριστοφόρου, Βανέσα Αδαμοπούλου, Goin' Through, BO, Μηδενιστή κ.α.

Έχει στο ενεργητικό του Πλατινένιους και Χρυσούς δίσκους με τους Goin' Through, Ηλία Βρεττό, Antique κ.α. Εχει δουλέψει επισης για 7 χρόνια ως Παραγωγός/Ενορχηστρωτής στο πλευρό του Γιώργου Θεοφάνους και έχει συμμετάσχει στις παραγωγές όλων των τηλεοπτικών X-Factor .